Uriarte zementuen biltegia/lonja

Uriarte zementuen biltegia/lonja, Cementos Uriarte, Corta y Zubimendi, S.A. enpresak Zumaiako portuan eraikitako biltegia da.

 Historia 
Eraikinaren proiektua 1926. urtekoa da eta enpresaren zuzendari eta ingeniari zen Laureano Aspiazuk egin zuen.

Biltegiak Iraetako Amilibiako ur-saltoaren ondoan zegoen zentral hidrauliko batetik lortzen zuen argindarra, haren lineatako bat Zumaiako portuko eraikinera baitzetorren (besteak enpresa beraren Beduako fabrika hornitzen zuen.

 Ezaugarriak 
Gaur egungo eraikinak jatorrizkoaren itxura mantendu du: sotoa, moilaren parean beheko pisua du, ibai aldera aurreratzen den lehen pisua eta teilatupea. Proiektuaren planoetan ikusten den garabi-besoa, baina, falta da.

Lehen pisuko zokaloan eta etxearen zenbait arkutan eta leiho batzuen markoetan harlanduxka edo silarrixka erabili zen; bestelako paretetan, harlangaitza eta adreilua. Bi isuriko teilatua du eta gailurra eraikinaren aurrealdearekiko perpendikularra da.Zumaiako iraganeko industria gunetarako panelen edukien eta diseinu proposamena (argitaragabekoa). Xabier Alberdi Lonbide, Oihana Artetxe Fernández, Patricia Prieto Soto. Zehazten Zerbitzu Kulturalak (2013).

 Babesa 
Euskal Autonomia Erkidegoko Zerrendatutako Kultura Ondasunaren inbentariatutako ondasuna da, 38 zenbakiarekin.

 Irudi galeria 

 Erreferentziak 

 Kanpo estekak 

 Uriarte zementu-fabrika
 Urola Beheko zementu naturalaren egileak

Kategoria:Zumaia
Kategoria:Zumaiako eraikinak
Kategoria:Zumaiako ekonomia
Kategoria:Zumaiako ondarea